**Kilpirauhasen gammakuvaus**

**Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella. Siirry odottamaan odotusaulaan 8.

**Yleistä**

Teille annetaan radioaktiivista jodia, joka kertyy kilpirauhaskudokseen.

Kuvaus tehdään gammakameralla. Kuvaustuloksia käytetään hyväksi valittaessa teille sopivinta hoitomuotoa. Tutkimuksesta lähetetään lausunto teitä hoitavalle lääkärille.

**Tutkimukseen valmistautuminen**

Noudata hoitavan lääkärin antamia lääketauko-ohjetta.

* Thyroxin keskeytetään yleensä 3 viikkoa ennen tutkimusta.
* Tyrazol keskeytetään 5-2 vrk ennen tutkimusta.
* Jodipitoiset varjoaineet tai runsas jodin käyttö heikentävät radiolääkkeen kertymistä kilpirauhaseen, siksi niiden käyttöä tulisi välttää ennen tutkimusta. Röntgenvarjoaineiden lisäksi jodia sisältäviä lääkkeitä tai valmisteita ovat esim. joditabletit, rytmihäiriölääke amiodaroni (Cordarone) ja merilevätabletit sekä merilevää sisältävä sushi-ateria.
* Yliherkkyys jodipitoisille aineille ei ole este tutkimukselle.
* Noudattakaa erillistä ohjetta vähäjodisesta ruokavaliosta.

Suosittelemme jättämään korva- ja kaulakorut kotiin, sekä pukemaan rintaliivit joissa ei ole metallia.

**Tutkimuksen suorittaminen**

Tutkimus on kaksivaiheinen. Ensin teille laitetaan kanyyli verisuoneen, jonka kautta saatte pienen annoksen radioaktiivista tutkimusainetta. Ensimmäinen kuvaus tehdään noin 4h tutkimusaineen annon jälkeen ja kuvaus kestää noin tunnin.

Toinen kuvaus tehdään noin 24h tutkimusaineen annosta, ja kuvaus kestää 10 minuuttia.

Tutkimusaineen antoa varten laitettava kanyyli vastaa verinäytteenottoa, muuten tutkimus on kivuton.

**Jälkitoimenpiteet**

Käytettävälle tutkimusaineelle ei ole todettu sivu- eikä jälkivaikutuksia. **Tutkimusaineelle ei ole tavattu yliherkkyyttä.**

Mikäli teillä on **verikokeissa** käynti, ilmoita siitä **isotoopin hoitajalle.**

Tutkimusaineen annon ja kuvauksen välisen odotusajan voitte olla vapaasti sairaala-alueella tai käydä esim. kaupungilla asioilla.

**Naisille**

Emme yleensä tee tutkimusta, mikäli olette raskaana tai epäilette olevanne raskaana. Ilmoittakaa asiasta hoitavalle lääkärillenne, niin tutkimus siirretään sopivaan ajankohtaan.

Radioaktiivinen tutkimusaine erittyy äidinmaitoon. Imetyksessä on pidettävä vuorokauden tauko.

**Yhteystiedot**

**Jos varattu aika ei teille sovi, ottakaa yhteys teitä hoitavaan yksikköön.**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa olkaa yhteydessä suoraan isotooppiyksikköön. Olemme tavoitettavissa arkipäivisin klo 7.30–14:30. Puhelinnumero 044 797 4857.